Diari Oficial de la Generalitat Valenciana


Sumari del DOGV 8595, del 19-07-2019 (2019/7371)

ACORD de 12 de juliol de 2019, del Consell, pel qual s'autoritza una transferència de crèdits del capítol 2 del programa 421.30, Ordenació educativa, al capítol 1 del programa 421.50, Avaluació, innovació i qualitat educativa, en el pressupost de la Conselleria d'Educació, Cultura i Esport, per import de 535.228,24 euros. Expedient 09.004/19-067.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7371


Data del document
:   12-07-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 de juliol de 2019, del Consell, pel qual s'autoritza una transferència de crèdits del capítol 2 del programa 421.30, Ordenació educativa, al capítol 1 del programa 421.50, Avaluació, innovació i qualitat educativa, en el pressupost de la Conselleria d'Educació, Cultura i Esport, per import de 535.228,24 euros. Expedient 09.004/19-067. [2019/7371]  
El Jutjat Social número 8 de València ha reconegut la naturalesa laboral de la relació professional amb la Generalitat que van mantindre el personal becari per a pràctiques professionals en assistència lingüística d'anglés (English Helpers), i després de diverses sentències dictades davant reclamacions presentades per algunes de les persones becades afectades, es reconeix el dret a percebre la diferència retributiva corresponent al període que va des de l'1 d'octubre de 2012 fins al 31 de maig de 2013, ratificat pel Tribunal Suprem per la inadmissió del recurs de cassació presentat per la Generalitat.  
La Conselleria d'Educació, Cultura i Esport planteja la necessitat d'incrementar el capítol de despeses de personal del programa 421.50, Avaluació, innovació i qualitat educativa, per a donar cobertura a la despesa que se'n derive, tant de les sentències fermes com de l'estimació per a procediments encara amb sentència pendent així com reclamacions prèvies davant la Conselleria que amb tota probabilitat arribaran a recurs judicial. L'increment total necessari s'ha quantificat en 535.228,24 euros que pot finançar-se mitjançant la transferència de disponibilitats existents en el capítol 2 del programa 421.30, Ordenació educativa.  
A aquest efecte, en virtut del que es disposa en els articles 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019 i a proposta del conseller d'Hisenda i Model Econòmic, el Consell, prèvia deliberació, en la reunió de 12 de juliol de 2019,  
  
  
ACORDA  
  
Primer  
Autoritzar una minoració de crèdit en l'aplicació 29.19.02.264.82.9 per import de 535.228,24 euros.  
  
Segon  
Autoritzar un augment de crèdit en l'aplicació 33.96.57.713.86.9 per import de 535.228,24 euros.  
  
València, 12 de juliol de 2019  
  
La consellera secretària,  
MÓNICA OLTRA JARQUE